莊泉伯檢察爲先安撫請陞堂偈
作者：釋宗杲
朝代：宋

paragraphs: 近來學佛人，少見不顛倒。
唯務資談柄，棄大而就小。
昧卻直截事，外邊打之遶。
畢竟那一著，何曾得分曉。
獨有莊居士，真實沒虛矯。
斷除煩惱根，烈火燒乾草。
心地既安然，魔境豈能擾。
任爾鬧浩浩，我常靜悄悄。
末後示真歸，如脫破布襖。
加趺入禪定，皓月臨清沼。
透過生死關，擊碎無價寶。
剛正大丈夫，一了一切了。